Shaheen Raza Chema

Shaheen Raza Cheema (født i 1954 i Gujranwala i Vest-Pakistan, død 20. mai 2020 i Lahore) var en pakistansk politiker som var medlem av Provincial Assembly of the Punjab. Hun innehadde dette vervet fra august 2018 til sin død.

Hun ble innvalgt til Provincial Assembly of the Punjab som kandidat fra partiet Pakistan Tehreek-e-Insaf (PTI) til et reservert sete for kvinner, fra valgkretsen Gujranwala, ved valgene i 2018.

Hun døde på Mayo Hospital i Lahore av covid-19 den 20. mai 2020. Hennes alder er blitt oppgitt som 69, 65 og 60. Det ble antatt at hun var blitt smittet mens hun besøkte et feltsykehus for koronavirusbehandling i Gujranwala. Hun ble begravet i Gujranwala.

Referanser

Pakistanske politikere
Personer fra Gujranwala District i Punjab
Dødsfall relatert til covid-19 i Pakistan
Politikere ofre for covidpandemien